OpenLLM-France/wikimedia huggingface dataset:
# Almas Dorrea

Almas Dorrea (arabieraz: برج الماس), Arabiar Emirerri Batuetako Dubai hiriko etxe orratz bat da. 363 metro eta 68 solairu dauzka eta 2009an amaitu zuten.
Dorrea Jumeirah Lake Towers konplexuaren barruan dago, uharte artifizial batean. 2008an gehiengo altuera eskuratu zuenean Dubaiko eraikinik garaiena izan zen, baina urtebete beranduago Burj Khalifak gainditu zuen.

## Ikus, gainera

* Dubaiko etxe orratzik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* (Ingelesez) Egitasmoari buruzko informazioa.
* Datuak: Q838780
* Multimedia: Almas Tower / Q838780
# Almarudita

Almarudita silikato motako minerala da eta osumilite taldearen kidea da.

## Ezaugarriak

Almarudita silikato mineralaren formula kimikoa hau da: ${\ce {K(\square ,Na)2(Mn2+,Fe^{2+},Mg)2(Be,Al)3[Si12O30]}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Almarudite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3612730
# Almarza

Almarza Soriako probintziako udalerria da. Madrildik 190 kilometrora dago. 2008ko erroldaren arabera 651 biztanle zituen 101,13 km²-ko azaleran.

## Ikus, gainera

* Soriako udalerrien zerrenda

## Kanpo estekak

* Datuak: Q828668
* Multimedia: Almarza / Q828668
# Almassora

Almassora (gaztelaniaz Almazora) Valentziako Erkidegoko udalerria da, Plana Alta eskualdean eta Castellóko probintzian kokatua.
2009ko urtarrilaren 1eko erroldaren arabera 24.963 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) (Gaztelaniaz) Udalaren webgunea.
* Datuak: Q1373919
* Multimedia: Almassora / Q1373919
# Alingsås udalerria

Alingsås Suediako udalerria da. Västra Götalandeko konderrian kokatua dago. 551,16 km² ditu eta 39.684 biztanle ditu.

## Mugakideak

Honako udalerri hauekin egiten du muga:
Ale udalerria Trollhättan udalerria Lerum udalerria Essunga udalerria Vårgårda udalerria Bollebygd udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q503162
* Multimedia: Alingsås Municipality / Q503162
# Aliona Babenko

Aliona Olegovna Babenko (errusieraz: Алёна Олеговна Бабенко), Jelena Olegovna Baranova (errusieraz: Елена Олеговна Баранова), (Kemerovo, Sobietar Errepublika Sozialisten Batasuna, 1972ko martxoaren 31) errusiar zinema eta antzerki aktorea da. 2013an Errusiako Federazioaren Ohorezko Artista izendatu zuten.

## Filmografia nabarmena

* Kamenskaia Katia gisa (2000)
* Voditel dlia Very Vera Serova gisa (2004)
* Na Verkhei Maslovke Nina gisa (2006)
* Andersen. Zhyzn bez liubi Henriette Wulff / Alexandrina Mecklenburg-Schweringoa gisa (2006)
* Indi Arina gisa (2007)
* Veseltxaki Alvetotxka izeneko kazetaria gisa (2009)
* Kanikuly strogogo rezhima Tatiana Panteleieva gisa (2009)
* Fotograf Koliaren ama gisa (2014)
* Ekipazh Margarita gisa (2016)
* Posle tebia Chiararen ama gisa (2017)
* Prazdnik Margarita Voskresenskaia gisa (2019)

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q4074272
* Multimedia: Yelena Babenko / Q4074272
# Alioli

Aliolia (okzitanieraz: aiòli; katalanez: Allioli; gaztelaniaz: ajoaceite) baratxuriz eta oliba-olioz egindako saltsa emultsionatua da. Ongailu moduan erabilia, oso saltsa ezaguna da mendebaldeko Mediterraneoan. Euskarazko izena katalanetik ekarria da, all-i-oli hitzak baratxuria eta olioa esan nahi duelako.
Askotan gorringoak ditu eta batzutan limoia.

## Erreferentziak

* ↑ Olney, Richard. (1994). Lulu's Provenc̜al table : the exuberant food and wine from Domaine Tempier Vineyard. New York: HarperCollins, 124–5 or. ISBN 0-06-016922-2...

## Kanpo estekak

* Datuak: Q283231
* Multimedia: Aioli / Q283231
# Alins

Alins edo Alins de Vallferrera Kataluniako iparraldeko udalerri mugakidea da, Pallars Sobirà eskualdean eta Lleidako probintzian kokatua, Andorra eta Okzitaniarekiko mugan. 2008ko urtarrilaren 1eko erroldaren arabera, 265 biztanle zituen. 183,19 km²-ko azalera du.
Ohiko abiapuntua da Pica d'Estats mendira igotzeko.

## Herriak

* Ainet de Besan.
* Araós.
* Àreu.
* Besan.
* Norís.
* Buiro eta Virós (biztanlerik gabe).

## Geografia
### Ingurune naturala

Ekialdeko Pirinioetako ingurune naturalean kokatuta dago, Alt Pirineuko Parke Naturalaren esparruaren barruan. Aipatzekoak dira Circ de Baborte, Circ de Baiau, Pla de Boet, Vall principal de la Noguera de Vallferrera eta Vall de la Noguera de Tor izeneko zirku eta ibarrak.
Halaber, udalerriak borda eta aterpetxe hauek ditu: Cabana de Basello, Cabana de Boet, Refugi del Cinquantenari, Refugi del Gall Fer, Refugi Josep Maria Montfort eta Refugi de Vall Ferrera.

### Mugakideak

Pallars Sobirà eskualde bereko udalerri mugakideak honako hauek ditu: Hegoaldean Farrera, mendebaldean Esterri de Cardós, Vall de Cardós eta Tírvia eta ipar-mendebaldean Lladorre. Bestela, ipar-ekialdean Ausat (Ariège), ekialdean Andorrako printzerria eta hego-ekialdean Les Valls de Valira (Alt Urgell) ditu.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 242 | 213 | 225 | 820 | 791 | 692 | 576 | 391 | 313 | 307 | 272 | 265 |

## Ondare arkitektonikoa
### Erlijiosoa

Arte erromanikoaren adibide ugari topatu daiteke Alinsen, guztiz edo partzialki mota honetakoak diren 19 eliza hauetan:
* Sant Julià d'Ainet de Besan
* Sant Martí d'Alins
* Sant Quirze d'Alins
* Sant Vicenç d'Alins
* Sant Esteve d'Araós
* Sant Francesc d'Araós
* Sant Joan d'Àreu
* Santa Maria de Besan
* Sant Miquel de Besan
* Santa Maria de Buiro
* Mare de Déu de Montserrat de Casa Coix
* Sant Ramon de Casa Ramonet
* Sant Feliu de la Força d'Àreu
* Sant Pere de la Força (de Tor)
* Sant Serni de Norís
* Sant Ambròs de Tor
* Sant Pere de Tor
* Santa Maria de la Torre
* Sant Lliser de Virós
Azkenik, Creu de terme d'Alins izeneko gurutzea ere nabarmentzekoa da.

### Zibila

Erdi Aroko bataila eta gorabehera ugariren lekuko dira gaur egun arte iritsi diren osorik edo zatika ondorengo gaztelu eta eraikinak: Força d'Alins, Força d'Araós, Força d'Àreu, Castell de Tor eta Colomar de la Torre de les Bruixes.
Halaber, aipatzekoak dira Serradora i Molí Fariner d'Àreu zerrategi eta errota.

## Ikus, gainera

* Lleidako udalerrien zerrenda
* Erromanikoa Katalunian

## Kanpo estekak

* (Katalanez) Alinsko udalaren webgunea.
* Datuak: Q12672
* Multimedia: Alins / Q12672
# Ana Ruiz de Alegria

Ana Ruiz De Alegria Maeztu (Gasteiz, 1966) arabar politikari jeltzalea da. Euskal Herriko Unibertsitatean Geografian eta Historian lizentziatu zen eta CEUn bibliotekonomia, dokumentazio eta artxibistika masterra egin zuen. Donemiliagako zinegotzia eta 2007 eta 2011 artean Arabako batzarkidea izan zen. 2020an Eusko Legebiltzarrean sartu zen Jone Berriozabal ordezkatuz.
Ogibidez, familiaren nekazal-ustiapena kudeatzen du.

## Erreferentziak

* ↑ euskolegebiltzarra.eaj-pnv.eus

## Kanpo estekak

* Datuak: Q106525754
# Ana Sofia Prusiakoa

Ana Sofia Prusiakoa (Königsberg, 1527ko ekainaren 11 – Lübz, 1591ko otsailaren 6a) alemaniar noblea izan zen. Prusiako dukesa zen, jaiotzagatik, eta Mecklenburgeko dukesa, ezkontzagatik.

## Bizitza

Ana Sofia Prusiakoa Alberto I.a Prusiakoaren (1490-1568) eta Dorotea Danimarkakoaren (1504-1547), Frederiko I.a Danimarkakoa erregearen alaba, alaba nagusia eta biziraun zuen bakarra izan zen. Naturopatian eta ginekologian hezkuntza zabala jaso zuen amarengandik. 1546an, Prusiako Estatuak "dotearen zerga" onartu zuen, ezkontzen zenean jasoko zituen 30.000 florinak emateko.
1555eko otsailaren 24an ezkondu zen Wismarren Mecklemburgeko Joan Alberto I.a dukearekin (1525-76). Ezkontza-opari gisa, aitak senarraren eta Ulrike Mecklenburgekoa anaiaren arteko liskarrean mediazio lanak egin zituen. Ezkontzaren ondorioz, Joan Alberto dukeak Wismarko Fürstenhof jauregia estilo errenazentistan dekoratzea eskatu zuen. Ezkondu ondoren, Joan Alberto eta haren emaztea jauregi honetara joan ziren bizitzera.
Joan Alberto I.ak eta Ana Sofiak hiru seme-alaba izan zituzten; ama maitekorra izan zela esaten da. Joan Alberto I.ak aitaginarrebaren aliatu leiala izaten jarraitu zuen Germaniako Erromatar Inperio Santuan eta Livonian. Alberto dukeak oinordekoak izan aurretik, hainbat aldiz saiatu zen, arrakastarik gabe, Joan Alberto I.a Prusiako dukerrian bere oinordekoa eta ondorengoa izan zedin.
Joan Alberto I.a 1576an hil ondoren, Ana Sofia Wittumera joan zen Lübzen, eta 1591n hil zen. Schwerineko katedralean lurperatu zuten.

## Genealogia

Zuhaitz genealogikoa :
Frederick I, Margrave of Brandenburg-Ansbach
Albert, Duke in Prussia
Duke Adolf Friedrich I, Duke of Mecklenburg-Schwerin
Sophia Jagiellon, Margravine of Brandenburg-Ansbach
Joan VII.a Mecklenburgokoa
Ana Sofia Prusiakoa
John Albert II, Duke of Mecklenburg
Frederiko I.a Danimarkakoa
Sigismund August
Dorothea of Denmark
Anna of Brandenburg :

## Kanpo estekak

* Datuak: Q70786
* Multimedia: Anna Sophia of Prussia / Q70786
# Ana Tejada

Ana Tejada Jiménez (Logroño, 2002ko ekainaren 2a) futbolari errioxarra da, atzelari postuan jokatzen duena. Real Sociedad futbol-taldean jokatzen du.

## Ibilbidea

Txikitatik hasi zen kirola egiten eta futbola gustoko zuen. Txikitan taldeetako neska bakarra izaten zen. Bere hiriko taldean hasi zen jokatzen, EdF Logroñon, eta 2017an Munduko txapelduna izan zen 17 urtez azpiko Espainiako selekzioarekin, Uruguaien jokaturiko txapelketan. Urte berean Lituanian jokatu zuen Europako txapelketa ere. 2019an Realak fitxatu zuen, 17 urte baino ez zituela. Espainiako Superkopa jokatu zuen talde txuriurdinarekin baina ez zuten Kopa eskuratu.

### Klubak

| Taldea | Urteak |
| EdF Logroño B | 2015 - 2017 |
| EdF Logroño | 2017 - 2019 |
| Real Sociedad | 2019 - |

## Erreferentzmiak

* ↑ «Ana Tejada Jimenez (Tejada)-ren fitxa» www.realsociedad.eus (Noiz kontsultatua: 2021-04-01).
* 1 2 (Gaztelaniaz) «Ana Tejada, el referente femenino que necesitaba el mundo del fútbol» Rioja2.com 2020-05-21 (Noiz kontsultatua: 2021-04-01).
* ↑ «TEJADA: Ana Tejada Jiménez (Centrocampista)» www.aupaathletic.com (Noiz kontsultatua: 2021-04-01).
* ↑ (Gaztelaniaz) «La Real ficha a la defensa Ana Tejada» Mundo Deportivo 2019-07-04 (Noiz kontsultatua: 2021-04-01).
* ↑ www.noticiasdegipuzkoa.eus (Noiz kontsultatua: 2021-04-01).

## Kanpo estekak

* «Real Madrilen aurka sentipenak eta emaitza izan ziren mingarriak» 2023.11.17
* Datuak: Q65619066
# Ana Saxonia-Wittenbergekoa

Ana Saxonia-Witternbergekoa (? - 1426ko apirilaren 18a) Ascania Etxeko kidea izan zen, eta Frederiko I.a Brunswick-Lünerburgekoaren emaztea, Alemaniako anti-erregea. Ana Saxonia-Wittenbergekoa Wenceslao I.a Saxonia-Wittenbergekoaren eta Zezilia Carrarakoaren alaba zen.
1386an Frederiko I.arekin ezkondu zen. Bi alaba izan zituzten. 1400an Frederiko Alemanen Errege aukeratu zuten. Hautaketa hau, baina, ez zuten onartu hiru elektorek. Frederiko etxera bidera zihoala, hilabete geroago, erail zuten.
Ana bigarren aldiz ezkondu zen Baltasar Turingiakoarekin. Ez zuten seme-alabarik izan.
# Ana Soto

Ana Soto (1618 - 1668ko abuztuaren 6an) Gayón herriko kidea, kazike bihurturik espainiar kolonialisten aurkako 2.000 gerlari zuzendu zituen berrogeita hamar urtez.

## Biografia

Egungo Venezuelako Lara estatuko lurretan jaio zen, Barquisimetotik gora, Bobare izeneko herrian. Gayón herriaren kidea zen, bere jatorrizko izena fonetikoki Anasolí entzungo zen eta horregatik kristauek Ana Soto bezala bataiatu zuten, bere herriarentzat ordea "Lurraren eta Eguzkiaren alaba" zen. Espainol kristau batzuk morroi bezala hartu zuten eta sukalde batean izan zuten bahiturik, hala ere, indigena eta esklabo hartutako beltzen altzamenduen berri izan zuen eta egun batean ihes egin zuen. Kazike bihurturik, 2.000 gerlaritik gora bildu zituen eta berrogeita hamar urtez erresistentzian aritu ziren. Ez zen kolonialisten aurka gudan aritu zen venezuelako emakume indigena bakarra, horren adibide dira, Orocopay, Apacuana eta Urimare ere.
1668an harrapatu eta abuztuaren 6an hil zuten, bere gorputza zutoin baten sartuz.

## Sariak eta Aitortzak

* Abuztuaren 6an Día del Empalamiento de la Guerrera Indígena Ana Soto ospatzen da Venezuelan.
* Venezuelako emakume sindikalisten talde batek bere izena hartu zuen, "Movimento de Mujeres Ana Soto".
* 2021ean erritual sinboliko batean Gayón herriko 80 bat kidek Anasoliren gorputz zatiak berriro batzeko ekimena.
* 2022an Anasoli Venezuelako Panteoi Nazionalera eramatea eskatu zuten hainbat pertsona eta kolektibok.

## Bibliografia

* Lucía del Carmen Rincón-Soto (2014). Las mujeres indígenas venezolanas y sus logros en los albores del siglo XXI. Nuestra América en Femenino, 55, (73-89).

## Erreferentziak

* ↑ «Día de la Mujer Indígena - 05 de Septiembre» www.ine.gob.ve (Noiz kontsultatua: 2023-08-17).
* ↑ (Gaztelaniaz) Noticias, Últimas. (2021-10-16). «Anasoli: la guerrera del pueblo gayón» Últimas Noticias (Noiz kontsultatua: 2023-08-17).
* 1 2 3 4 «Ana Soto. "Hija de la Tierra y el Sol". Cacica Guayón» pueblosoriginarios.com (Noiz kontsultatua: 2023-08-17).
* ↑ (Gaztelaniaz) Rincón-Soto, Lucía del Carmen. (2014-12-18). «Las mujeres indígenas venezolanas y sus logros en los albores del Siglo XXI» Temas de Nuestra América Revista de Estudios Latinoaméricanos 30 (55): 73–89. ISSN 2215-5449. (Noiz kontsultatua: 2023-08-17).
* ↑ (Gaztelaniaz) «Solicitan traslado de lideresa indígena Anasoli al Panteón Nacional» Asamblea Nacional 2022-09-20 (Noiz kontsultatua: 2023-08-17).
* ↑ (Gaztelaniaz) MiPPCI; administrador. (2021-10-04). «RNV | Radio Nacional de Venezuela C.A. es la emisora oficial del Estado venezolano. Forma parte del Sistema Bolivariano de Comunicación e Información. Conformada por las emisoras RNV Informativa 91.1 fm, RNV Activa 103.9 fm, RNV Musical 630 am, RNV Clásica Digital, RNV Anzoátegui 92.3 fm, RNV Los Llanos 92.1 fm, RNV Región Central 90.5 fm, RNV Portuguesa 98.5 fm, RNV Táchira 105.7 fm, RNV Zulia 91.7 fm.» RNV (Noiz kontsultatua: 2023-08-17).

## Kanpo estekak

* Guayón. Ana Soto (AnaSolí)
* Datuak: Q121538396
# Ana Sofía Henao

Ana Sofía Henao (Medellín, Kolonbia, 1982ko ekainaren 19a) modeloa, idazlea eta ilustratzailea da, modelo munduan nabarmendu dena eta berriki ilustrazioaren eremuan sartu dena. Kolonbiako modelo ezagunenetako bat da, eta ezaguna da eskoletako koadernoen azaletan egindako kanpainengatik.

## Ibilbidea

Ana Sofia Medellinen jaio zen, Antiokiako departamentuan, 1982ko ekainaren 19an. Txiki-txikitatik hasi zen modelo muduan, eta Onda de Mar markako bainujantzien katalogo baterako posatu zuen hamasei urte zituela. Publizitate kanpainetan lan egin du, ManPower, Cristal Oro eta Skechers bezalako marka ospetsuentzat, eta, gainera, koadernoen eta eskolako agenden marka batzuetako irudia da. Kolonbiako argitalpen herrikoien azala izan da, hala nola SoHo, Vea e Imagen eta Ocean Drive aldizkariarena, Venezuelarako bere edizioan.
2004an Max Santanarekin konpromisoa hartu zuen. 2007an amaitu zuten.
2016. urtean Juan Pablo Betancur komunikatzaile sozialarekin ezkondu zen.
2016. urtean idazle eta ilustratzaile gisa hasi zen, Belinda: Princesa de fuego nerabeari buruzko liburua argitaratuz.

## Erreferentziak

* ↑ Ana Sofía Henao es la nueva imagen de importante marca de Jeans. . El informador. Consultado el 5 de octubre de 2018.
* ↑ Muchos niños pasaron el año escolar por mi cuenta: Ana Sofía Henao. . Blu Radio. Consultado el 5 de octubre de 2018.
* ↑ Ana Sofía Henao Revista SoHo. Consultado el 24 de marzo de 2017.
* ↑ «¿Quién es el nuevo esposo de Ana Sofía Henao?» KienyKe 28 de abril de 2016.
* ↑ Nuevo libro de Ana Sofía Henao El Tiempo. Consultado el 24 de marzo de 2017.
* ↑ Mujeres emprendedoras: Ana Sofía Henao. . Revista Aló. Consultado el 5 de octubre de 2018.

## Kanpo estekak

* Datuak: Q29018427
# Amy Alcott

Amy Alcott (Kansas City, Missouri, Estatu Batuak, 1956ko otsailaren 22a) 1970etik 1990era arteko hamarkadetan LPGA Txapelketan nabarmendu zen golf jokalari estatubatuarra da, 29 garaipen eta 205 top 10 lortu zituena.
Golf jokalariak bost txapelketa nagusi irabazi zituen: 1979ko Kanadako Irekia, 1980ko AEBetako Irekia eta 1983, 1988 eta 1991ko Dinah Shore Txapelketak. 1978 eta 1988ko LPGA Txapelketetan ere bigarren izan zen, eta guztira 17 top-5 eta 30 top-10 sailkatu zituen txapelketa nagusietan. Beste txapelketa batzuen artean, 1985eko LPGA Munduko Txapelketa irabazi zuen eta 1996ko Britainia Handiko Irekian bigarren izan zen.
Alcott Kalifornian hazi zen familia judu batean. 17 urterekin, Junior US Open irabazi zuen. 1975ean LPGA Txapelketan profesional bihurtu zen, non bere hirugarren txapelketa irabazi zuen eta Urteko Hasiberria izan zen.
1979an lau garaipen lortu zituen, tartean bere lehen txapelketa handia, Kanadako Irekia. 1980an lau aldiz irabazi zuen, AEBetako Irekia nabarmenduz, non bederatzi kolpe zituen aurretik, eta bost bigarren postu eta 21 top 10 lortu zituen. Urte horretan, Vare Trofeoa irabazi zuen, kolpeen batez besteko baxuenean. Golfariak lau garaipen lortu zituen berriro 1984an.
1988ko Dinah Shore Txapelketa irabazi ostean, Alcottek 18. zuloan lakura jauzi eginez ospatu zuen, eta 1991ko edizioan Dinah Shore berarekin batera uretara jauzi eginez ospatu zuen. Geroago, txapelketa tradizio bihurtu zen.
Golf Mundialaren Ospearen Aretoak jokalari batek 30 garaipen profesional ofizial izatea eskatzen zuen, eta Alcott-ek garaipen bat falta zuen marka hori lortzeko. Hainbat urte golfari berririk gabe egon ondoren, 1999an sailkatzeko irizpideak aldatu ziren eta Alcott aretoan sartu ahal izan zen. Gainera, Nazioarteko Juduen Kirol Ospearen Aretoan sartu da.
Alcott-ek Office Depot Txapelketa antolatu zuen 2001etik 2004ra. Golf jokalariak Handa Kopa jokatu zuen Estatu Batuetako taldearekin 2006tik 2010era. Horrez gain, A Woman's Guide to Golf liburuaren eta Winning at Golf with Amy Alcott bideoaren egilea da. Indian Canyons, Brick Landing eta Barra da Tijuca golf zelaien diseinuan ere parte hartu zuen.

## Kanpo estekak

* Amy Alcott Gune Ofiziala
* Amy Alcott LPGA Tour-en webgune ofizialean
* Amy Alcott Munduko Golfaren Ospearen Aretoan
* Amy Alcott Juduen Nazioarteko Kirol Ospearen Aretoan
* Amy Alcott Golf Estatistiketan
* Galderak...Amy Alcott-entzat - Golf.com, 2012ko martxoaren 16a
* Datuak: Q2844546
# Amy Coney Barrett

Amy Vivian Coney Barrett (New Orleans, Louisiana, 1972ko urtarrilaren 28a) estatubatuar abokatua, legelaria eta akademikoa da. AEBtako Gorte Goreneko epaile elkartua da.
2017ko maiatzaren 8an Donald Trump AEBtako presidenteak Zazpigarren Zirkuituko hautagai izendatua, Senatuak berretsi zuen 2017ko urriaren 31an.
2020ko irailaren 26an Donald Trump AEBtako presidenteak AEBtako Gorte Gorenerako hautagai izendatua, Senatuak berretsi zuen 2020ko urriaren 27an.
* Datuak: Q29863844
* Multimedia: Amy Coney Barrett / Q29863844
# Amy Costello

Amy Ewart Costello, (Edinburgo, Eskozia, 1998ko urtarrilaren 14a), belar-hockeyan lehiatzen den kirolari britainiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen belar-hockeyan Erresuma Batuko taldearekin, Herbehereen eta Argentinaren atzetik.
Tokion, honako hauek osatzen zuten taldea: Giselle Ansley, Grace Balsdon, Amy Costello, Fiona Crackles, Sarah Evans, Maddie Hinch, Sarah Jones, Hannah Martin, Shona McCallin, Lily Owsley, Hollie Pearne-Webb, Isabelle Petter, Ellie Rayer, Sarah Robertson, Anna Toman, Susannah Townsend, Laura Unsworth eta Leah Wilkinson-ek

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoa. |

## Erreferentziak

* ↑ «Amy Costello» olympedia.org (Ingelesez)
* ↑ «Amy Costello» FIH (Ingelesez)

## Kanpo estekak

* Datuak: Q47542581
# Amy Chow

Amy Chow (San Jose, Kalifornia, 1978ko maiatzaren 15a) AEBetako gimnasta artistikoa da, eta 1996an txapeldun olinpikoa izan zen taldekako lehiaketan.

## Kirolari ibilbidea
### 1994

Dortmundeko 1994ko Munduko Txapelketan zilarra lortu zuen taldekako lehiaketan, Errumaniaren atzetik eta Errusiaren aurretik. Taldekideak hauek izan ziren: Dominique Dawes, Kerri Strug, Amanda Borden, Jaycie Phelps, Larissa Fontaine eta Shannon Miller.

### 1996

1996ko Atlantako Olinpiar Jokoetan (Estatu Batuak) urrea eskuratu zuen taldeen arteko lehiaketan —Errusia eta Errumaniaren aurretik—, eta zilarra barra asimetrikoetan, Svetlana Khorkina errusiarraren ondoren eta Bi Wenjing (brontzea) txinatarraren aurretik.

### 2000

Sidney 2000ko Olinpiar Jokoetan, brontzezko domina eskuratu zuen taldekako lehiaketan, Errumaniaren (urrea) eta Errusiaren (zilarra) atzetik, eta taldekideak Jamie Dantzscher, Dominique Dawes, Kristen Maloney, Elise Ray eta Tasha Schwikert izan ziren.

## Erreferentziak

* ↑ Amy Chow. .
* ↑ Ficha. .
* ↑ Ficha. .

## Kanpo estekak

* Datuak: Q886902
# Amy Brenneman

Amy Frederica Brenneman (New London, Connecticut, 1964ko ekainaren 22a) estatubatuar aktorea da, zineman eta telebistan aritutakoa. NYPD Blue telesailean egindako lanagatik ospetsu bilakatu zen.

## Filmografia
### Zinema

| Urtea | Filma | Pertsonaia | Oharra(k) |
| 1995 | Bye Bye Love | Susan | |
| 1995 | Casper | Amelia Harvey | |
| 1995 | Heat | Eady | |
| 1996 | Fear | Laura Walker | |
| 1996 | Daylight | Madelyne "Maddy" Thompson | |
| 1997 | Nevada | Chrysty | |
| 1997 | Lesser Prophets | Annie | |
| 1998 | Your Friends & Neighbors | Mary | |
| 1998 | City of Angels | Angel | cameo |
| 1999 | The Suburbans | Grace | |
| 2000 | Things You Can Tell Just by Looking at Her | Det. Kathy Faber | "Love Waits for Kathy" atala |
| 2003 | Off the Map | Adult Bo Groden | |
| 2005 | Nine Lives | Lorna | |
| 2007 | 88 Minutes | Shelly Barnes | |
| 2007 | The Jane Austen Book Club | Sylvia | |
| 2008 | Downloading Nancy | Carol | |
| 2009 | Mother and Child | Dr. Eleanor Stone | |
| 2013 | Words and Pictures | Elspeth | |
| 2013 | The Face of Love | Ann | |
| 2016 | In the Shadows of the Rainbow | | Film labur |

### Telebista

| Urtea | Telesaila | Pertsonaia | Oharra(k) |
| 1992 | Middle Ages | Blanche | 3 atal |
| 1992 | Murder, She Wrote | Amy Wainwright | Atal 1 |
| 1993–94 | NYPD Blue | Det. Janice Licalsi | |
| 1997 | Duckman | Lauren Simone (ahotsa) | Atal 1 |
| 1998–99 | Frasier | Faye Moskowitz | |
| 1999 | A.T.F. | Agent Robin O'Brien | Telefilm |
| 1999 | Mary Cassatt: An American Impressionist | Mary Cassatt | Telefilm |
| 1999–05 | Judging Amy | Amy Gray | |
| 2007 | Grey's Anatomy | Dr. Violet Turner | Atal 1 |
| 2007–13 | Private Practice | Dr. Violet Turner | |
| 2011 | Robot Chicken | Dorothy Gale / asko (ahotsa) | Atal 1 |
| 2014–15 | Reign | Mary Guisekoa | 3 atal |
| 2014–17 | The Leftovers | Laurie Garvey | |
* Datuak: Q232520
* Multimedia: Amy Brenneman / Q232520